પેલો કંગાળ માણસ ઘડીભર તો ક્ષોભપૂર્વક ઊભો જ રહ્યો. બીરબલના અપરાધ માટે શો ન્યાય કરવો એનો વિચાર કરવા લાગ્યો વળી રાજાએ એમ પણ કહ્યું હતું કે ન્યાય કરતી વખતે જરા પણ દયા કરવાની નથી એટલે એણે ઘણો વિચાર કરીને કહ્યું, મહારાજ! જો કોઈ સામાન્ય માણસ અપરાધ કરે તો એને સામાન્ય સજા કરવી જોઈએ, પણ બીરબલ જેવો મોટો માણસ અપરાધ કરે તો એ ચલાવી ન લેવાય, એને ભારે પનિશમેન્ટ કરવી જોઈએ! મને લાગે છે કે બીરબલને વીસ રૂપિયાનો આકરો દંડ ફટકારવો જોઈએ, જેથી આવા મોટા માણસો ફરીથી કોઈ અપરાધ કરતાં સો વખત વિચાર કરે!